wickkiey/tamil-wikipedia-chunked huggingface dataset:
# சித்தரஞ்சன் தாசு தாக்கூர்

**சித்தரஞ்சன் தாசு தாக்கூர்** (*Chittaranjan Das Thakur*) இந்தியாவைச் சேர்ந்த ஓர் அரசியல்வாதியாவார். மேற்கு வங்காளத்தில் சசங்க தசுதாகூர் என்பவருக்கு மகனாகப் பிறந்தார். 1976 ஆம் ஆண்டில் கல்கத்தா பல்கலைக்கழகத்தில் கல்வியலில் இளநிலைப் பட்டன் பெற்ற இவர் 1981 மற்றும் 1986 ஆம் ஆண்டுகளில் இதே கல்கத்தா பல்கலைக்கழகத்தில் முதுகலைப் பட்டம் பெற்றார். மேற்கு வங்காள அரசியலில் இவர் இந்திய பொதுவுடைமைக் கட்சி உறுப்பினராகச் செயல்பட்டார். 1996 ஆம் ஆண்டு முதல் 2011 ஆம் ஆண்டு வரை பன்சுகுரா பாசுச்சிம் சட்டமன்றத் தொகுதியில் இந்தியப் பொதுவுடைமைக் கட்சியின் வேட்பாளராகப் போட்டியிட்டு வென்று பன்சுகுரா பாசுச்சிம் தொகுதியை பிரதிநிதித்துவப்படுத்தினார். 2021 ஆம் ஆண்டு நவம்பர் மாதம் 8 ஆம் தேதியன்று சித்தரஞ்சன் தாசு தாக்கூர் காலமானார்.
# மலைக்கோட்டை அரண்மனை

**மலைகோட்டை அரண்மனை** (*Hill Fort Palace*) *ரிட்ஸ் ஹோட்டல்* என்றும் அழைக்கப்படும் இது தெலங்காணா மாநிலம் ஐதராபாத்திலுள்ள நௌபத் பகாட்டில் அமைந்துள்ள ஒரு அரச அரண்மனை ஆகும். சொத்து இப்போது தெலங்காணா அரசின் மாநில சுற்றுலா வளர்ச்சிக் கழகத்திற்குச் சொந்தமானது..
# மலைக்கோட்டை அரண்மனை

## வரலாறு

### குடியிருப்பு (1915-1955)

மலைக்கோட்டை அரண்மனை 1915 இல் இந்தியாவின் நிசாம் அரசாங்கத்தில் தலைமை நீதிபதியாக பணியாற்றிய நிசாமத் சங் என்பவரால் கட்டப்பட்டது. அவர் அரண்மனையில் 15 ஆண்டுகள் தங்கியிருந்தார். கேம்பிரிட்சிலுள்ள திரினிட்டி கல்லூரியின் பாணியில் கட்டிடக்கலை உள்ளது.
# மலைக்கோட்டை அரண்மனை

## வரலாறு

### கைவிடப்பட்டது (1997-தற்போது)

இன்று, கட்டிடம் சிதிலமடைந்து காணப்படுகிறது. மேலும், அவசரமாக சீரமைக்க வேண்டிய தேவை உள்ளது.  
2022 இல், ஒரு நிபுணர் குழு, அரண்மனையை இடிக்க பரிந்துரைக்கும் அறிக்கையை உயர் நீதிமன்றத்தில் சமர்ப்பித்தது. பொதுநல வழக்கின் தீர்ப்பில், அரண்மனையை சீரமைக்கும் பணிகளைத் தொடங்குமாறு மாநில அரசுக்கு உயர்நீதிமன்றம் உத்தரவிட்டது.
# மலைக்கோட்டை அரண்மனை

## அமைவிடம்

இந்த அரண்மனை நகரின் மையப்பகுதியில் *நௌபத் பஹாட்* அருகே 6 ஏக்கர் பரப்பளவில் அமைந்துள்ளது.
# நிசாமத் சங்

**நவாப் சர் நிசாமத் சங் பகதூர்** (*Nawab Sir Nizamat Jung Bahadur*) (22 ஏப்ரல் 1871 ஐதராபாத் மாநிலம் &ndash; 1955) ஓர் அரபு-இந்தியக் கவிஞர் ஆவார். இவர், மறைந்த நவாப் ரபத் யார் சங் பகதூர் (மௌல்வி சேக் அக்மத் உசைன்), வாரங்கலின் சுபேதாரின் இரண்டாவது மகன் ஆவார். இவருடைய நாட்களில் ஒரு தீவிர கல்வியாளராகவும், சமூக சீர்திருத்தவாதியாகவும் மற்றும் அரசியல்வாதியாகயும் அறியப்பட்டவர்.
# நிசாமத் சங்

## ஆரம்ப கால வாழ்க்கை

நவாப் சர் நிசாமத் சங், 1878 இல் தனது தந்தையால் நிறுவப்பட்ட மதரச-இ-அய்சா என்ற பள்ளியில் கல்வி பயின்றார். மேலும் 1887 இல் இங்கிலாந்துக்குச் சென்று , கேம்பிரிட்சில் உள்ள திரினிட்டி கல்லூரியில் சேர்ந்து, இளங்கலை மற்றும் சட்டப் பட்டங்களைப் பெற்றார். பின்னர் இவர் ஒரு பார் அட் லா ஆனார், 1895 ஆம் ஆண்டில் இரண்டாவது முறை இங்கிலாந்து சென்றபோது இங்கிலாந்தின் வழக்கறிஞர்கள் சங்கத்திற்கு சென்றுவந்தார்.
# நிசாமத் சங்

## தொழில்

1896 இல், இவர் சென்னை உயர்நீதிமன்றத்தில் வழக்கறிஞராகப் பதிவு செய்தார். 1897ல் பர்பானி, மாவட்ட நீதிபதியாக பணியில் சேர்ந்தார்.  
1899 இல், இவர் நகர மாஜிஸ்திரேட்டாகவும், 1906 இல் சட்டமன்றத் துறையின் துணைச் செயலாளராகவும் நியமிக்கப்பட்டார். 1916 மற்றும் 1918 க்கு இடையில், இவர் ஐதராபாத் தலைமை நீதிபதியாக இருந்தார்.
# பிரேமாபாய் அரங்கம்

**பிரேமாபாய் அரங்கம்** (*Premabhai Hall*) இந்தியாவின் குசராத்து மாநிலம் அகமதாபாத்தில் உள்ள கைவிடப்பட்ட ஓர் அரங்கமாகும். இந்த அரங்கம் குசராத்து வித்யா சபைக்கு சொந்தமானதாகும்.
# பிரேமாபாய் அரங்கம்

## வரலாறு

பிரேமாபாய் அரங்கம் ஆங்கிலேயர் காலத்தில் மேடை நிகழ்ச்சிகளுக்குப் பயன்படுத்தப்பட்டது. 1956-இல் பிரேமாபாய் அரங்கம் மறுவடிவமைப்பு செய்ய முன்மொழியப்பட்டது. இத்திட்டத்திற்காக பி. வி. தோசி தேர்ந்தெடுக்கப்பட்டார். 1972 ஆம் ஆண்டில் புரூட்டலிச கட்டடக் கலை பாணியில் கட்டப்பட்ட புதிய கட்டிடம் திறக்கப்பட்டது.  
1997-ஆம் ஆண்டு, பிரேமாபாய் அரங்கம் தீயணைப்பு ஒழுங்குமுறை சிக்கல்கள் காரணமாக அரங்கம் மூடப்பட்டது. இந்த அரங்கத்தை இடிக்கும் திட்ட முன்மொழிவு நிறைவேறாத நிலையில், கட்டிடம் அப்படியே உள்ளது.
# பிரேமாபாய் அரங்கம்

## விளக்கம்

பிரேமாபாய் அரங்கம் புரூட்டலிச கட்டடக் கலை பாணியில் கட்டப்பட்டுள்ளது. முழு அமைப்பும் வலுவூட்டப்பட்ட கற்காரையால் கட்டப்பட்டுள்ளது. இந்த அரங்கத்தில் 1000 பேர் அமரும் வசதி இருந்தது.
# பகாச் சீர்மம்

சில:
- பகாச் சீர்மங்கள்: செவ்வூதா நிறம்;
- அரைப்பகாச் சீர்மங்கள்: செவ்வூதா மற்றும் பச்சை நிறம்;
- முதனிலை சீர்மங்கள்: செவ்வூதா மற்றும் ஊதா நிறம்.]]
இயற்கணிதத்தில் **பகாச் சீர்மம்** (*prime ideal*) என்பது ஒரு சிறப்பு வகைச் சீர்மமாகும். இவை, ஒரு முழு எண் வளையத்திலுள்ள ஒரு பகா எண்ணுக்குரிய பண்புகளைக் கொண்டமைகின்ற சீர்மங்களாகும்.  
ஒரு வளையத்தின் ஏதாவது இரு உறுப்புகளின் பெருக்கற்பலனானது அவ்வளையத்தின் ஒரு தகு சீர்மம் இன் உறுப்பாக இருந்து, அவ்விரு உறுப்புகளில் ஏதேனுமொன்று இன் உறுப்பாகவும் அமைந்தால், அச்சீர்மம், பகாச் சீர்மம் என அழைக்கப்படுகிறது  
எடுத்துக்காட்டு:
:<math>R=\Z,</math> வளையத்தின் ஒரு சீர்மம்:
:<math>I=3Z = \{\pm 3, \pm6, \pm9....\}</math>. இது ஒரு பகாச் சீர்மம் ஆகும். ஏனெனில்:
:<math>2,3 \in Z </math> எனில், 2, 3 இன் பெருக்குதொகை 6 <math>\in 3Z </math>. மேலும் எடுத்துக்கொள்ளப்பட்ட இரு எண்களிலொன்றான <math>3 \in 3Z </math>.  
முழுஎண்கள் வளையத்தின் பகாச் சீர்மங்கள், ஏதாவதொரு பகாஎண்ணின் மடங்குளையும் சுழியச் சீர்மத்தையும் உறுப்புகளாகக் கொண்டிருக்கும், பகாச் சீர்மங்கள், முதனிலைச் சீர்மங்களாகவும், அரைப்பகாச் சீர்மங்களாகவும் அமையும்.
# பகாச் சீர்மம்

## பரிமாற்று வளையங்களின் பகாச்சீர்மங்கள்

### வரையறை

என்ற பரிமாற்று வளையத்தின் ஒரு சீர்மம் ஆனது பகாச்சீர்மமாக இருக்கவேண்டுமெனில் அது கீழுள்ள பண்புகளைக் கொண்டிருக்க வேண்டும்:  
- , இரண்டும் இன் இரு உறுப்புகள். மேலும் அவற்றின் பெருக்கற்பலன் ஆனது இன் ஓருறுப்பு எனில், அல்லது , இன் உறுப்பாக இருக்கும்.
- ஆனது க்குச் சமமானதாக இருக்காது; அதாவது, ஆனது இன் தகு உட்கணமாக இருக்கும்.  
மேலுள்ள பகாச் சீர்மத்துக்கான பண்புகள், கீழ்வரும் பகாஎண்களுக்கானப் பண்பினைப் (யூக்ளிடிய முற்கோள்) பொதுமைப்படுத்தலாக அமைவதைக் காணலாம்:
: ஒரு பகாஎண். , ஆகிய இரு முழுவெண்களின் பெருக்கற்பலனான ஐ, வகுக்கிறது எனில், ஆனது அல்லது ஐ வகுக்கும்.  
எனவே இதிலிருந்து பெறப்படும் முடிவு:
:<math>\Z.</math> இன் பகாச் சீர்மமாக <math>n\Z</math> 'இருந்தால், இருந்தால் மட்டுமே', (நேர்ம முழுவெண்) ஒரு பகா எண்ணாக இருக்கும்.  
அதாவது:
: <math>n\Z</math> ஒரு பகாச்சீர்மம் <math> \Leftrightarrow </math> <math>n,</math> ஒரு பகா எண்.
# பகாச் சீர்மம்

## பரிமாற்று வளையங்களின் பகாச்சீர்மங்கள்

### எடுத்துக்காட்டுகள்

- <math>R=\Z,</math> வளையத்தில் இரட்டை எண்களின் உட்கணமானது ஒரு பகாச் சீர்மம்.
- <math>R</math> என்ற முழு ஆட்களத்தின் பகா உறுப்பு <math>p \in R</math> ஆனது, முதன்மை பகாச் சீர்மத்தைப் (<math>(p)</math>) பிறப்பிக்கும்.
- சிக்கலெண் கெழுக்களுடன் இரு மாறிகளிலமைந்த பல்லுறுப்புக்கோவைகளின் வளையம் <math>\Complex[X,Y]</math> என்பதை குறிக்குமானால், என்ற பல்லுறுப்புக்கோவையால் பிறப்பிக்கப்படும் சீர்மம், பகாச் சீர்மமாக இருக்கும்.
- <math>\Z[X]</math> என்ற முழுஎண் கெழுக்களைக்கொண்ட பல்லுறுப்புக்கோவை வளையத்தில், மற்றும் ஆல் பிறப்பிக்கப்படும் சீர்மம், பகாச்சீர்மமாக இருக்கும். அப்பகாச்சீர்மத்திலுள்ள பல்லுறுப்புக்கோவைகள் எல்லாவற்றிலும் மாறிலிக் கெழு இரட்டையெண்ணாக இருக்கும்.
# சப்தக்கு இசை ஆண்டு விழா

**சப்தக்கு இசை ஆண்டு விழா** (*Saptak Annual Festival of Music*) இந்தியாவின் அகமதாபாத்தில் பதின்மூன்று நாள் நடைபெறும் இந்திய பாரம்பரிய இசை விழா ஆகும். இது சப்தக்கு இசைப் பள்ளி மூலம் ஏற்பாடு செய்யப்பட்டு ஒவ்வோர் ஆண்டும் சனவரி முதல் பதின்மூன்றாம் தேதி வரை நடைபெறுகிறது. நூற்றுக்கணக்கான மக்கள் இந்த இசை விழாவில் கலந்து கொள்கின்றனர்.
# சப்தக்கு இசை ஆண்டு விழா

## வரலாறு

1980 ஆம் ஆண்டு நந்தன் மேத்தா மற்றும் அவரது மனைவி மஞ்சு மேத்தா, உரூபாண்டே சா, பாரதி பரிக்கு மற்றும் டி.டி. திரிவேதி ஆகியோரால் இந்த இசை விழா தொடங்கப்பட்டது. பண்டிட் ரவிசங்கர் மற்றும் பண்டிட் கிசன் மகராச்சு ஆகியோர் தொடக்க விழாவில் கலந்து கொண்டனர். 1980 ஆம் ஆண்டில் ஒரு நாள் நிகழ்வாக நடைபெற்ற இவ்விழா 2010 ஆம் ஆண்டில் 13 நாட்களில் 15 அமர்வுகளாக 130 பேருக்கும் மேற்பட்ட இசைக்கலைஞர்களின் நிகழ்ச்சியாக விரிவடைந்தது  
இந்த விழாவில் வளர்ந்து வரும் திறமையாளர்கள் மற்றும் நிறுவப்பட்ட கலைஞர்கள் உள்ளனர். தூய பாரம்பரிய இசையைத் தவிர, நாட்டுப்புற இசை, பாரம்பரிய நடன வடிவங்கள் மற்றும் தும்ரி போன்ற அரை-பாரம்பரிய வடிவங்களின் நிகழ்ச்சிகளும் இங்கு நடைபெறுகின்றன.
# சப்தக்கு இசை ஆண்டு விழா

## படக்காட்சியகம்

நந்தன் மேத்தாவின் வாழ்க்கை மற்றும் திருவிழாவின் வரலாறு குறித்த படக்காட்சியகம் 2012 ஆம் ஆண்டில் திறக்கப்பட்டது.
# புளூ பீட்டில்

**புளூ பீட்டில்** என்பது 2023 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இப்படமானது இதே பெயரில் டிசி காமிக்சில் தோன்றிய கதாபாத்திரத்தை மையமாகக் கொண்டு டிசி பிலிம்ஸ் மற்றும் தி சப்ரான் கம்பெனி நிறுவனத்தால் தயாரிக்கப்பட்டு, வார்னர் புரோஸ். பிக்சர்ஸ் மூலம் உலகம் முழுவதும் விநியோகிக்கப்பட்டது. இது டிசி நீட்டிக்கப்பட்ட பிரபஞ்சத்தின் 14வது படம் ஆகும்.  
இத்திரைப்படத்தை ஏஞ்சல் மானுவல் சோட்டோ என்பவர் இயக்கியுள்ளார் மற்றும் கரேத் டன்னெட்-அல்கோசர் எழுதியுள்ளார், மேலும் அட்ரியானா பர்ராசா, டாமியன் அல்காசர், ரவுல் ட்ருஜிலோ, சூசன் சரண்டன் மற்றும் ஜார்ஜ் லோபசு ஆகியோருடன் சோலோ மரிடுவேனா என்பவர் ஜெய்ம் ரெய்ஸ் / புளூ பீட்டில் ஆக நடித்துள்ளார்.  
புளூ பீட்டில் படம், ஆகத்து 15, 2023 அன்று எல் பாசோவில் திரையிடப்பட்டது, ஆகத்து 18 அன்று வார்னர் புரோஸ். பிக்சர்ஸ் மூலம் அமெரிக்காவில் வெளியிடப்பட்டது. இந்தத் திரைப்படம் பொதுவாக சாதகமான விமர்சனங்களைப் பெற்றது, ஆனால் வசூல் ரீதியாக தோல்வியுற்றது, இது $104–125 மில்லியன் தயாரிப்பு செலவில் எதிராக உலகளவில் $129 மில்லியனை வசூலித்தது மற்றும் டிசி நீட்டிக்கப்பட்ட பிரபஞ்சத்தில் மிகக் குறைந்த வசூல் செய்த படமாக ஆனது.
# புளூ பீட்டில்

## கதை சுருக்கம்

சமீபத்திய பட்டதாரி ஆனா ஜெய்ம் ரெய்சுக்கு எதிர்பாராத தருணத்தில் ஒரு வண்டு போன்ற நீல நிற பழங்கால நினைவுச்சின்னம் அதன் கூட்டுவாழ்க்கைத் தொகுப்பாளராகத் அவனை தேர்ந்தெடுத்த பிறகு, ‘புளூ பீட்டில்’ அவரின் உடலில் இணைந்து ஒரு கவசம்போன்று செயல்படுவகிறது, அது அவரது முதுகெலும்புடன் இணைகிறது மற்றும் அவருக்கு மனிதநேயமற்ற திறன்கள் மற்றும் ஒரு வெளிப்புற எலும்புக்கவசத்தை அளிக்கிறது. இந்த சக்தியால் அவனுக்கும் அவனது குடும்பத்திற்கு வரும் ஆபத்தில் இருந்து அவனையும் அவன் குடும்பத்தினரையும் எப்படி காப்பாற்றியது என்பது தான் கதை.
# ஏஞ்சல் மானுவல் சோட்டோ

**ஏஞ்சல் மானுவல் சோட்டோ** (Ángel Manuel Soto, 28 சனவரி 1983) என்பவர் புவேர்ட்டோ ரிக்கோ நாட்டு திரைப்பட இயக்குநரும், திரைக்கதை ஆசிரியரும், தயாரிப்பாளரும் ஆவார். இவர் சர்ம் சிட்டி கிங்ஸ் (2020) மற்றும் டிசி பிலிம்ஸ் திரைப்படமான புளூ பீட்டில் (2023) ஆகியவற்றை இயக்கியதற்காக அவர் மிகவும் பிரபலமானவர்.
# ஏஞ்சல் மானுவல் சோட்டோ

## ஆரம்ப கால வாழ்க்கை

இவர் புவேர்ட்டோ ரிக்கோவின் சான் ஜுவானில் உள்ள சான்டர்ஸில் 1983 சனவரி 28 அன்று பிறந்தார். இவரது தந்தை கார் விற்பனையாளர், தாயார் விமானப் பணிப்பெண். இவரது இளமை பருவத்தில், கால்பந்து, குத்துச்சண்டை மற்றும் இசை ஆகியவற்றில் ஈடுபட்டார், இதனால் லாஸ் செவெரெஸ் என்ற இசைக்குழுவை உருவாக்கினார், இது 2000 களின் முற்பகுதியில் உருவாக்கப்பட்டது, இது அவரது பிற்கால திட்டங்களில் சிலவற்றை ஊக்கப்படுத்தியது.  
இவர் வளர்ந்தவுடன், கட்டிடக்கலை, ஆவணப்படம் தயாரித்தல் மற்றும் எழுதுதல் ஆகியவற்றைப் படித்தார். சோட்டோ ஒரு தொலைக்காட்சி தயாரிப்பாளராக தனது வாழ்க்கையைத் தொடங்கினார், பின்னர் உள்ளூர் விளம்பர நிறுவனத்தில் கலை இயக்கத்தில் பணியாற்றினார்.
# ஏஞ்சல் மானுவல் சோட்டோ

## திரைப்படம்

| 2012 | பிரைல்ட்டி |
| --- | --- |
| 2015 | லா கிரான்ஜா |
| 2016 | சர்ம் சிட்டி கிங்ஸ் |
| யூ கண்ணோட் கில் டேவிட் ஆர்குவெட் | கூடுதல் ஒளிப்பதிவாளர் |
| 2023 | புளூ பீட்டில் |
# ஓதவு

**ஓதவு (Odhav)** (*Odhav*) என்பது இந்தியாவின் குசராத்து மாநிலம் அகமதாபாத்தில் அமைந்துள்ள ஒரு புறநகர்ப் பகுதியாகும். துணை நகரமாகக் கருதப்படும் இப்புறநகர்ப் பகுதியில் சில குடியிருப்புகளும் வணிக நிறுவனங்களும் உள்ளன.
# ஓதவு

## வரலாறு

2020 ஆம் ஆண்டு பிப்ரவரி மாதத்தில் இங்குள்ள ஆடைத் தொழிற்சாலையில் ஏற்பட்ட தீ விபத்தில் மூவர் உயிரிழந்தனர்.
# ஓதவு

## மக்கள்தொகையியல்

2011 ஆம் ஆண்டில் மேற்கொள்ளப்பட்ட இந்திய மக்கள் தொகை கணக்கெடுப்பின்படி, ஓதவு பகுதியின் மக்கள் தொகை 555 ஆகும். ஓதவு கிராமத்தில் கல்வியறிவு விகிதம் மாநில சராசரியை விட குறைவாக உள்ளது அதாவது 78.03 சதவீதம் என்பதுடன் ஒப்பிடும்போது ஓதவு பகுதியின் ஒட்டுமொத்த கல்வியறிவு 74.85% கல்வியறிவு என்று உள்ளது.
# விக்கிப்பீடியா:மேம்பாடு/2025

தமிழ் விக்கிப்பீடியாவின் மேம்பாட்டிற்காக, 2025 ஆம் ஆண்டில் மேற்கொள்ளப்பட்டு வரும் பணிகளை தொகுப்பதற்கான பக்கம்.
# விக்கிப்பீடியா:மேம்பாடு/2025

## விக்கிப்பீடியா தளத்தில் மேற்கொள்ளப்பட்ட பணிகள் / நேரடி நிகழ்வுகள் / இணையவழி நிகழ்வுகள்

| எண் | நிலவரம் |  |  |  |  |
| --- | --- | --- | --- | --- | --- |
| 1 | சனவரி, பிப்பிரவரி, மார்ச் 2025 | மேற்கோள்கள் இல்லாத கட்டுரைகளில் மேற்கோள்கள் சேர்த்தல் | சிறப்புக் காலாண்டு | விக்கிப்பீடியா:மேற்கோள்கள்/துப்புரவும் மேம்பாடும்/2025 | நடைபெற்றது. |
| 2 | மார்ச் 2025 | பயனர்கள் நேரில் ஒன்றுகூடி, தொகுத்தல் பணிகளைச் செய்தல் | கூகுள் தமிழாக்கக் கட்டுரைகளை செம்மைப்படுத்தும் திட்டத்தின் ஒரு பகுதி | விக்கிப்பீடியா:தொடர்-தொகுப்பு 2025 | மார்ச் 15, 16 தேதிகளில் நடந்தது. |
| 3 | ஏப்ரல், மே, சூன் 2025 | கூகுள் தமிழாக்கக் கட்டுரைகளைச் செம்மைப்படுத்துதல் | சிறப்புக் காலாண்டு | விக்கிப்பீடியா:கூகுள் தமிழாக்கக் கட்டுரைகள்/செம்மைப்படுத்துதல்/2025 | சிறியளவில் நடைபெற்றது. |
| 4 | செப்டம்பர் 2025 | கல்லூரி மாணவர்களுக்கான பயிற்சிப் பட்டறை | 2-நாள் நேரடி நிகழ்வு | விக்கிப்பீடியா:தமிழ் விக்கிப்பீடியா பயிற்சிப் பட்டறை 2025 | நிறைவுற்றது. |
# விக்கிப்பீடியா:மேம்பாடு/2025

## நடப்புப் பெருந்திட்டம்

- கூகுள்25
# விக்கிப்பீடியா:மேம்பாடு/2025

## இணைவாக்கங்கள்

1. தமிழ் விக்கிப்பீடியா - சி.ஐ.எஸ் இணைவாக்கம்/2025
1. விக்கிப்பீடியா:தமிழ் விக்கிப்பீடியா - ஓ.கே.ஐ இணைவாக்கம்
# விக்கிப்பீடியா:மேம்பாடு/2025

## இதர முன்னெடுப்புகள்

1. விக்கிப்பீடியா:அடிப்படைக் கட்டுரை அமைப்பு - கொள்கைப் பக்கம்
1. மாதாந்திர இணையவழிக் கலந்துரையாடல்கள்/2025
1. தமிழ் விக்கிப்பீடியாவில் பங்களிப்பதற்குத் தேவையான உதவிக் குறிப்புகள் அனைத்தும் ஒரே இடத்தில் கிடைக்கும்வகையில், **வலைவாசல்** போன்றதொரு பக்கத்தை உருவாக்குதல். உதவிக்கு: பயிற்சிப் பட்டறை
1. தமிழ்நாடு சட்டமன்றம் தொடர்பான கட்டுரைகளை செம்மைப்படுத்தும் பணி
1. பகுப்புகளை ஒழுங்கமைக்கும் பணி
1. தானியங்கி வாயிலான மேம்பாட்டுப் பணிகள்
1. கண்காணித்தல்:
::* விக்கித்திட்டம்/2024, 2025, 2026
::* தமிழ் விக்கிப்பீடியா கட்டுரை ஆழம்/2024, 2025, 2026
::* குறுங்கட்டுரைகள்/விரிவாக்கம்/2023, 2024, 2025
# அஜித் நைனான்

**அஜித் நைனான்** (*Ajit Ninan*, 15, மே, 1955 - 8 செப்டம்பர் 2023) என்பவர் ஒரு இந்திய அரசியல் கேலிச்சித்தரக்காரர் ஆவார். இவர் *இந்தியா டுடே* இதழிலும், தி டைம்ஸ் ஆஃப் இந்தியாவிலும் கேலிச்சித்திரங்களை வரைந்ததற்காக மிகவும் பிரபலமானார்.
# அஜித் நைனான்

## வாழ்க்கைக் குறிப்பு

இளம் வயதில் பள்ளி விடுதியில் அஜித் நைனான் தங்கிப் படித்தார். பெற்றோரைப் பிரிந்த ஏக்கத்தை மறக்க ஓவியங்களை வரையத் தொடங்கினார். *பஞ்ச், நியூ யார்க்கர்* இதழ்களில் வெளியாகும் கேலிச்சித்திரங்களை இரசிக்கத் தொடங்கினார்.நைனானின் உறவினரான அபு ஆபிரகாம் ஒரு பிரபல கேலிசித்திரக்காரராக இருந்தார். அவரிடமிருந்து கேலிச்சித்திக் கலையின் அடிப்படைகளை அறிந்து கொண்டார். 1968 இல் இவர் வரைந்த கேலிச்சித்திரம் முதன் முதலில் *சங்கர் வீக்லி*யில் வெளியானது.  
1972-1977 காலகட்டத்தில் சென்னை கிறித்துவக் கல்லூரியில், அரசியில் அறிவியல் படித்தார். பின்னர் சென்னையில் விளம்பர நிறுவனம் ஒன்றில் பணியாற்றத் தொடங்கினார். பின்னர் தில்லிக்கு பணிமாறுதல் காரணமாக சென்றார். *இந்தியா டுடே, பிசினஸ் டுடே, டால்கெட்* இதழ்களுக்கு கேலிச்சித்திரம் வரைந்து புகழ்பெற்றார். 1992 இல் *இந்தியன் எக்ஸ்பிரஸ்* நாளிதழில் பணிக்கு சேர்ந்தார். பின்னர் அவுட் லுக் இதழில் பணியாற்றினார். தி டைம்ஸ் ஆஃப் இந்தியாவிலும் பணியாற்றினார். அதில் இவர் வரைந்த கேலிச்சித்திரங்கள் அரசில் உலகில் அதிர்வலைகளை ஏற்படுத்தின. இவர் 2023 செப்டம்பர் 8 அன்று தன் 68வது வயதில் இறந்தார்.
# அஜித் நைனான்

## படைப்புகள்

### காமிக் கோட்டோவியங்கள்

- டிடெக்டிவ் மூச்வாலா, டார்கெட் இதழில் வெளியானது.
# அஜித் நைனான்

## படைப்புகள்

### கேலிச்சித்திரங்கள்

- *அஜித் நைனன்ஸ் பன்னி வேல்ட்* டார்கெட் இதழில் வெளியானவை
- *ஜஸ்ட் லைக் தட்!* டைம்ஸ் ஆஃப் இந்தியா நாளிதழில் வெளியிடப்பட்டது.
- *லைக் தட் ஒன்லி!* ( ஜூக் சுரையாவுடன் ), டைம்ஸ் ஆஃப் இந்தியாவில் வாரம் இருமுறை வெளியிடப்பட்டது.
- *சென்டர்ஸ்டேஜ்*, இந்தியா டுடேயில் வெளியிடப்பட்டது
- *நைனான்ஸ் வேல்ட்*, டைம்ஸ் ஆஃப் இந்தியாவில் வெளியிடப்பட்டது
- டைம்ஸ் ஆஃப் இந்தியாவில் 2009 இந்தியப் பொதுத் தேர்தலின் போது *பாலி ட்ரிக்ஸ்* என்ற தொடர் கேலிச்சத்திரங்கள் வெளியிடப்பட்டன.
- ஐடூன்ஸ் : தி டைம்ஸ் ஆஃப் இந்தியாவில் சுனில் அகர்வாலுடன் இணைந்து வரைந்த கேலிச்சித்திரங்கள்
# அஜித் நைனான்

## படைப்புகள்

### புத்தகங்கள்

-
- Ninan, Ajit, and Sudeep Chakravarti (eds.). The India Today Book of Cartoons. New Delhi: Books Today, 2000.
# அஜித் நைனான்

## படைப்புகள்

### விருதுகளும் கௌரவங்களும்

- 06 ஆகத்து 2022 | பார்டூன்ஸ் வாழ்நாள் சாதனையாளர் விருது | இந்திய கார்ட்டூனிஸ்ட் நிறுவனம் மூலம்
# கயானா மக்கள்

கயானாவின் தேசியப் பண் (*கயானாவின் அன்பான நிலம், ஆறுகள், சமவெளிகள்*), கயானாவை ஆப்பிரிக்க, இந்திய, சீன, போர்த்துகீசியம், ஐரோப்பிய மற்றும் அமெரிண்டிய மக்கள் ஆகியோரைக் குறிக்க "ஆறு மக்களின் நிலம்" என்கிறது.
# கயானா மக்கள்

## மக்கள்

கயானாவில் உள்ள பழங்குடி மக்களைக் கூட்டாக அமெரிந்தியர்கள் என்று குறிப்பிடப்பட்டாலும், இவர்கள் பல தனித்துவமான பழங்குடியினர் அல்லது தேசங்களால் ஆனவர்கள். வாராவ், அரவாக், கரிபுகள், வபிசானா ஆகிய பழங்குடிகள் கயானாவில் குறிப்பிடத்தக்கவர்கள் ஆவர்  
புதிய உலகில் தங்கத்தைத் தேடி ஐரோப்பியர்கள் கயானாவுக்கு வந்து, இறுதியில் கயானாவிலும் அமெரிக்காக்களிலும் குடியேறினர். டச்சுக்காரர் தொடங்கி பின்னர் ஆங்கிலேயர்கள் வரை, இவர்களின் மக்கள்தொகை எப்போதும் சிறுபான்மையினராக இருந்தபோதிலும், ஐரோப்பாவின் கலாச்சார இருப்பு கயானாவில் குறிப்பிடத்தக்க சக்தியாக இருந்து வருகிறது. பிரான்சியர், எசுப்பானியரும் இப்பகுதியில் உள்ளனர்.  
கயானாவின் தட்பவெப்பநிலை கரும்பு பயிரிட ஏற்றதாகக் கருதப்பட்டது, ஐரோப்பியர் அல்லது உள்ளூர் அமெந்தியர்களால் தொழிலாளர் தேவையைப் பூர்த்தி செய்யவில்லை, எனவே ஆப்பிரிக்காவில் இருந்து அடிமைகள் நாட்டிற்குள் கொண்டு வரப்பட்டனர். 1838-இல் அடிமை வணிகம் ஒழிக்கப்படும் வரை, அதிக அடிமைத்தனம் மற்றும் குறைந்த பிறப்பு விகிதம் பெருந்தோட்ட அடிமைகளைக் கொண்டு வருவதற்குத் துணையாக இருந்தது. போர்த்துகீசிய, சீன மக்களுக்காக ஒப்பந்தத் தொழிலாளர்கள் கொண்டு வரப்பட்டனர், ஆனால் அதிக எண்ணிக்கையான தொழிலாளர் இந்தியாவிலிருந்து கொண்டுவரப்பட்டனர்.  
நாட்டின் பன்முகத்தன்மை பெருமைக்குரியதும் சவாலானதும் ஆகும்; இனரீதியிலான மோதல்கள் குறிப்பிடத்தக்க சமூக பதற்றத்திற்கு ஒரு மூலமாக உள்ளது. கயானாவில் இனவெறி தொழிலாளர்களின் கட்டுப்பாட்டிற்கு வேர்களாக உள்ளது. இன்மூலம், தோட்ட உரிமையாளர்கள் தமக்குக் கீழ்ப்படிந்த தொழிலாளர்களின் அடுக்கு சமூகத்தை பராமரிக்க முடிந்தது, அத்துடன் உயர்ந்த சமூக வர்க்கத்திற்கான போட்டியையும் கட்டுப்படுத்த முடிகிறது. சமூகத்தின் பல பிரிவுகள் சமயம், அரசியல், தொழில்கள் போன்ற இன வேறுபாட்டால் பிரிக்கப்பட்டுள்ளன.
# சாமராஜா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1978 | கே. புட்டசுவாமி | ஜனதா கட்சி |  |
| 1978 | பாரதிய ஜனதா கட்சி |  |  |
| 1999 |  |  |  |
| 2004 |  |  |  |
| 2008 |  |  |  |
| 2013 | வாசு | இந்திய தேசிய காங்கிரஸ் |  |
| 2018 | எல். நாகேந்திரா | பாரதிய ஜனதா கட்சி |  |
| 2023 | கே. ஹரீஷ் கௌடா | இந்திய தேசிய காங்கிரஸ் | } |
**குறிப்பு**
# குர்பச்சன் ஜகத்

**குர்பச்சன் சிங் ஜகத்** (*Gurbachan Singh Jagat*) (பிறப்பு 1 ஜூலை 1942) இந்தியாவின் மணிப்பூர் மாநிலத்தின் முன்னாள் ஆளுநர் ஆவார். அவர் 2007 சூலை 1 அன்று இந்தப் பணியில் நியமிக்கப்பட்டார் மற்றும் 22 சூலை 2013 அன்று இப்பணியிலிருந்து ஓய்வு பெற்றார். புகழ்பெற்ற பொது ஊழியர் குர்பச்சன் ஜகத், தி ட்ரிப்யூன், சண்டிகரில் 2 மே 2016 அன்று அறங்காவலராக சேர்ந்தார்.  
இவர் பல்கலைக்கழகத்தில் ஆங்கிலம் பயின்றார். ஒன்றியப் பிரதேசத்தில் (AGMUT) கேடரில் 1964-ஆம் ஆண்டில் இந்தியக் காவல் பணியில் உறுப்பினரானார். இவர் தில்லியில் உதவி காவல் ஆணையர் மற்றும் கூடுதல் துணைக் காவல் ஆணையர், 1971 போரின் போது மேகாலயாவில் காவல்துறைக் கண்காணிப்பாளர், எல்லைப் பாதுகாப்புப் படையில் படைத்தலைவர், கோவாவில் காவல் கண்காணிப்பாளர் (சிறப்பு), துணை ஆணையர் (சிறப்புப் பிரிவு) மற்றும் தில்லி காவல்துறையில் இணை ஆணையர் (தலைமையகம்), சண்டிகர் காவல்துறை துணைத் தலைவர், எல்லைப் பாதுகாப்புப் படை தலைவர் ஆகிய பதவிகளில் பணியாற்றினார். ஜம்மு எல்லைத் தலைமையகம், வடக்கு வங்க எல்லைத் தலைமையகத்தில் எல்லைப் பாதுகாப்புப் படையின் காவல்துறைத் தலைவராகவும், ஜம்மு மற்றும் காஷ்மீரின் துணைக் காவல்துறைத் தலைவராகவும் (ஆயுதம்) மற்றும் சம்மு மற்றும் காஷ்மீரில் பிப்ரவரி 1997 முதல் டிசம்பர் 2000 வரை காவல்துறை இயக்குநர் தலைவராகவும் நியமிக்கப்பட்டார். மணிப்பூரின் ஆளுநராக நியமிக்கப்படும் வரை ஒன்றிய பொதுப் பணி தேர்வாணையக் குழுவில் ஐந்து ஆண்டுகள், பதினெட்டு மாதங்கள் தலைவராகப் பணியாற்றினார்.
# குர்பச்சன் ஜகத்

## மேலும் பார்க்கவும்

- ஆளுநர் (இந்தியா)
- மணிப்பூரின் ஆளுநர்களின் பட்டியல்
- தற்போதைய இந்திய ஆளுநர்களின் பட்டியல்
- மணிப்பூர்
# பெல்லா விஸ்டா, ஐதராபாத்து

**பெல்லா விஸ்டா** (*Bella Vista*) என்பது ஐதராபாத் மாநிலம் இருந்த காலத்தில் நிசாமின் அரச அரண்மனையாக இருந்தது. இது தற்போது இந்தியாவின் தெலங்காணாவின் ஐதராபாத்தில் அமைந்துள்ளது. இது நிலப்பரப்பில் உள்ள இந்தோ-ஐரோப்பிய பாணியில் கட்டப்பட்ட பசுமையான வளாகம் ஆகும். கட்டிடத்தின் பிரான்சு கட்டிடக்கலைஞர் இதற்கு பெல்லா விஸ்டா என்று பெயரிட்டார், அதாவது அழகான காட்சி பொருள் படும். இது உசேன் சாகர் ஏரியைக் கண்டும் காணாமல் அமைந்துள்ளாது. இது சைபாபாத் புறநகரில் அமைந்துள்ளது. மேலும், இங்கிலாந்தின் ஆக்சுபோர்டுசையரில் தேம்ஸ் நதிக்கரையில் உள்ள *ஹென்லி-ஆன்-தேம்ஸ்* மாதிரியாக வடிவமைக்கப்பட்டுள்ளது.
செயல்படுகிறது.]]
# பெல்லா விஸ்டா, ஐதராபாத்து

## வரலாறு

வழக்கறிஞர் முசிலேகிதீன் முகமது என்பவர் ஐதராபாத் மாநிலத்தின் உயர் நீதிமன்றத்தின் தலைமை நீதிபதியாக ஆனார். அவருக்கு *அக்கிம்-உத்-தௌலா* என்ற பட்டம் வழங்கப்பட்டது. அவர் 1905 இல் தனது இல்லமாக இந்த அரண்மனையைக் கட்டினார். அவர் 1905 முதல் 1914 வரை இங்கு வாழ்ந்தார், அவர் தனது 57 வயதில் பிளேக் நோயால் பாதிக்கப்பட்டார். 1916 இல் அவர் இறந்தவுடன், குடும்பம் அரண்மனையை விற்க முடிவு செய்தது. கடைசி நிசாம் ஓசுமான் அலி கான் 1917 இல் மரச்சாமான்களுடன் சேர்த்து ரூ.60,000க்கு இதை வாங்கினார்.  
இந்த அரண்மனையில்தான் ஏழாவது நிசாமின் மூத்த மகன்- ஐதராபாத்து சிம்மாசனத்தின் வாரிசாக இருந்த ஓசுமான் அலி கானின் மூத்த மகன் - பேரார் இளவரசர் ஆசம் சா தனது மனைவி இளவரசி துரு சேவருடன் வசித்து வந்தார். இது இப்போது இந்திய நிர்வாகப் பணியாளர் கல்லூரியாகச் செயல்படுகிறது.
# இந்திய நிர்வாகப் பணியாளர் கல்லூரி

**இந்திய நிர்வாகப் பணியாளர் கல்லூரி** ( *Administrative Staff College of India* ) என்பது இந்தியாவில் குடிமைப்பணி மேம்பாடு துறையில் பயிற்சி அளிப்பதற்காக 1956 ஆம் ஆண்டில் ஒரு தன்னாட்சி நிறுவனமாக இந்திய அரசு மற்றும் தொழில்துறை பிரதிநிதிகளால் கூட்டாகத் தொடங்கப்பட்ட கல்லூரியாகும். இது ஐதராபாத்தில் உள்ள பெல்லா விஸ்டா என்று அழைக்கப்படும் பேராரின் முன்னாள் இளவரசரின் அரண்மனையில் அமைந்துள்ளது. அவர் ஐதராபாத் இராச்சியத்தின் வெளிப்படையான வாரிசாக இருந்தார்.  
தொடக்கத்தில் இந்திய அரசு பிரிட்டனில் கல்லூரியை அமைக்க எண்ணியது. முதல் அமர்வு 1948 இல் ஹென்லியில் தொடங்க இருந்தது. இருப்பினும் 1953 ஆம் ஆண்டு அகில இந்திய தொழில்நுட்பக் கல்விக் குழு இந்தியாவில் நிர்வாகப் பணியாளர் கல்லூரியை நிறுவ பரிந்துரைத்தது. பெறுநிறுவங்கள் மற்றும் அரசு துறைகள் மற்றும் நகர்ப்புற நிர்வாகத்தின் அரசு ஊழியர்களுக்கு பயிற்சி அளிப்பதில் இக்கல்லூரி நிபுணத்துவம் பெற்றது. கல்லூரியின் ஆராய்ச்சி மற்றும் ஆலோசனை நடவடிக்கைகள் 1973 இல் போர்டு அறக்கட்டளையின் உதவியுடன் தொடங்கப்பட்டது. இந்திய ஆட்சிப் பணி அதிகாரியான ஆர். எச். குவாஜா ஜனவரி 1, 2017 அன்று இக்கல்லூரியின் இயக்குநராகப் பொறுப்பேற்றார்
# அனில் அண்ணா கோட்

**அனில் கோட்** (*Anil Anna Gote*) ஓர் இந்திய அரசியல்வாதியும் மற்றும் சட்டமன்ற உறுப்பினரும் ஆவார். துலே நகரம் சட்டமன்றத் தொகுதியிலிருந்து இரண்டு முறை பாரதிய ஜனதா கட்சி சார்பில் தேர்ந்தெடுக்கப்பட்டார். போலி முத்திரைக் குற்றச்சாட்டின் பேரில் இவர் நான்கு ஆண்டுகள் சிறையில் கழித்தார். ஆனால் இவர் ஒருபோதும் தண்டிக்கப்படவில்லை.
# அனில் அண்ணா கோட்

## அரசியல் வாழ்க்கை

முன்னாள் பத்திரிகையாளரான கோட், 1999ல் சமாஜ்வாடி ஜனதா கட்சி வேட்பாளராக சட்டமன்றத்தில் நுழைந்தார். மேலும் காங்கிரசு கட்சியை பிளவுபடுத்தும் முயற்சியின் ஒரு பகுதியாகவும், அன்றைய அரசாங்கத்தை பலவீனப்படுத்தவும் முயன்றார். இவர் 2009 இல் துலே தொகுதியின் பாஜக சட்டமன்ற உறுப்பினராகத் தேர்ந்தெடுக்கப்பட்டார். அக்டோபர் 2014 இல் குறைந்த வாக்கு வித்தியாசத்தில் மீண்டும் தேர்ந்தெடுக்கப்பட்டார்.  
30 மார்ச் 2017 அன்று, மகாராட்டிரா சட்ட மேலவைக்கு அரசியலமைப்பு உரிமைகள் இல்லை என்ற அடிப்படையில் கோட் குரல் கொடுத்தார். கோட்டின் கருத்துக்காக இவர் மீது நடவடிக்கை எடுக்க வேண்டும் என எதிர்க்கட்சிகள் வலியுறுத்தின. அதன் பிறகு, இவர் தேசியவாத காங்கிரசு கட்சியின் ஒரு அங்கமாக மாறினார்.
# அனில் அண்ணா கோட்

## போலி முத்திரைக் குற்றச்சாட்டு

போலி முத்திரைகள் மற்றும் முத்திரைத் தாள்களை அச்சடித்து விற்பனை செய்ததற்காக அப்துல் கரீம் தெலி சம்பந்தப்பட்டதாகக் கூறப்படும் குற்றம் தொடர்பாக, கோட் ஜூலை 2003 இல் கைது செய்யப்பட்டு புனேவில் உள்ள ஏர்வாடா மத்திய சிறையில் அடைக்கப்பட்டார். இவர் ஜூன் 2007 இல் ரூ. 10 லட்சம் பிணையில் விடுவிக்கப்பட்டார். இவருடன் குற்றம் சாட்டப்பட்ட சூர்யவன்சி ரூ. 50,000 பிணையில் விடுவிக்கப்பட்டார். பம்பாய் உயர் நீதிமன்றம் 2011 இல் இவரது விடுதலைக்கான விண்ணப்பத்தை நிராகரித்தது. ஆனால் அக்டோபர் 2014 இல் இவர் குற்றச்சாட்டில் தண்டிக்கப்படவில்லை.
# தீர்த்தக்கரை

**தீர்த்தக்கரை** (*Theerthakkarai*) 19 ஆம் நூற்றாண்டில் தென்னிந்தியாவில் தோன்றிய அய்யாவழி சமயத்தின் ஒரு புனிதத் தலமாகும். இத்தலம் 0.6 கிலோமீட்டர்கள் (0.37 மைல்) தென்கிழக்கே முட்டப்பதியில் உள்ள தலைமைப்பதியிலிருந்து பாறைக் கரையில் முட்டப்பதி சாலையின் முடிவில் அமைந்துள்ளது. அகிலத்திரட்டு அம்மானையில் உள்ளபடி தீர்த்தகரை இரண்டாவது புனிதமான கடல் தீர்த்தமாகும். வைகுண்டரின் இரண்டாவது மற்றும் மூன்றாவது விஞ்சைகள் நடந்த தலம் தீர்த்தக்கரையாகும். இந்த நிகழ்வின் நினைவாக பங்குனி தீர்த்தம் நடத்தப்படுகிறது.
# சுசேதா தலால்

**சுசேதா தலால்** (*Sucheta Dalal*) (பிறப்பு 1962) ஓர் இந்திய வணிகப் பத்திரிகையாளரும் மற்றும் எழுத்தாளரும் ஆவார். இரண்டு தசாப்தங்களுக்கும் மேலாக பத்திரிகையாளராக இருந்த இவர், 2006 இல் பத்திரிகைத் துறைக்கான பத்மஸ்ரீ விருதைப் பெற்றார். 1998 ஆம் ஆண்டு வரை டைம்ஸ் ஆஃப் இந்தியாவின் நிதி ஆசிரியராக இருந்த இவர் இந்தியன் எக்சுபிரசு குழுமத்தில் ஆலோசனை ஆசிரியராக சேர்ந்தார். பின்னர், 2008 இல் வெளியேறினார். அர்சத் மேத்தாவின் 1992 பங்குச் சந்தை ஊழலை அம்பலப்படுத்தியதற்காக இவர் அறியப்படுகிறார்.  
2006 ஆம் ஆண்டில், இவர் தனது கணவர் தேபாசிசு பாசுவால் தொடங்கப்பட்ட முதலீடு குறித்த இரு வார இதழான *மனிலைஃப்* பத்திரிகையில் எழுதத் தொடங்கினார். இவர் இப்போது *மனிலைஃப்* நிறுவனத்தின் நிர்வாக ஆசிரியராக உள்ளார். 2010 இல், இந்தியாவில் மோசமான நிதி கல்வியறிவு காரணமாக, இவரும் இவரது கணவரும் மும்பையை தளமாகக் கொண்ட ஒரு இலாப நோக்கற்ற அமைப்பான மனிலைப் அறக்கட்டளையை நிறுவினர். இவர் பெறுநிறுவன விவகார அமைச்சகத்தின் முதலீட்டாளர் கல்வி மற்றும் பாதுகாப்பு நிதியத்தில் உறுப்பினராகவும் இருந்தார். 1992 ஆம் ஆண்டில், சிறந்த பெண் ஊடகவியலாளர்களுக்கான சமேலி தேவி ஜெயின் விருது இவருக்கு வழங்கப்பட்டது.
# சுசேதா தலால்

## கல்வி மற்றும் தொழில்

ஜாட் குடும்பத்தில் பிறந்த சுசேதா, பெலகாவியில் உள்ள புனித சூசையப்பர் பள்ளியில் தனது பள்ளிப்படிப்பை முடித்தார். பின்னர் தார்வாட்டில் உள்ள கர்நாடகா கல்லூரியில் இளம் அறிவியல் (புள்ளியியல்) படித்தார். இவர் மும்பை பல்கலைக்கழகத்தில் இளங்கலைச் சட்டம் மற்றும் முதுகலைச் சட்டம் பெற்ற பயிற்சி பெற்ற வழக்கறிஞர் ஆவார்.  
அதைத் தொடர்ந்து, 1984 இல், *பார்ச்சூன் இந்தியா* என்ற முதலீட்டு இதழில் பணியில் சேர்வதன் மூலம் சுசேதா தனது பத்திரிகை வாழ்க்கையைத் தொடங்கினார். பின்னர், இவர் பிசினஸ் ஸ்டாண்டர்ட் மற்றும் தி எகனாமிக் டைம்ஸ் போன்ற செய்தி நிறுவனங்களில் பணியாற்றினார். 1990 களின் முற்பகுதியில், சுசேதா தலால், மும்பையை தளமாகக் கொண்ட முக்கிய செய்தித்தாள் டைம்ஸ் ஆஃப் இந்தியாவின் வணிகம் மற்றும் பொருளாதாரப் பிரிவின் பத்திரிகையாளராக சேர்ந்தார். அங்கு இவர் பல வழக்குகளை விசாரித்தார். அது இறுதியில் பத்திரிகை மற்றும் செயல்பாட்டின் துறைகளில் இவரது முக்கியத்துவத்திற்கு வழிவகுத்தது. இதில் 1992 ஆம் ஆண்டு அர்சத் மேத்தா ஊழல், என்ரான் ஊழல், இந்திய தொழில் வளர்ச்சி வங்கி ஊழல், 2001 ஆம் ஆண்டு கேதன் பரேக் ஊழல் ஆகியவை அடங்கும். தெபாசிசு பாசு, கிரிசு சாந்த், சாந்தனு தீட்சித் மற்றும் பிரத்யும்ன கௌல் போன்ற பத்திரிகையாளர்கள் மற்றும் ஆய்வாளர்களுடன் இவர் நெருக்கமாக பணியாற்றினார். பின்னர் டைம்ஸ் ஆஃப் இந்தியாவின் நிதி ஆசிரியரானார்.
# சுசேதா தலால்

## விருதுகள் மற்றும் அங்கீகாரம்

சுசேதாவுக்கு பத்மசிறீ விருது, மீடியா அறக்கட்டளையால் நிறுவப்பட்ட சமேலி தேவி விருது மற்றும் பத்திரிகையில் இவரது சீரிய பணிக்காக *பெமினாவின் வுமன் ஆஃப் சப்ஸ்டன்ஸ்* விருது ஆகியவை வழங்கப்பட்டுள்ளன.
*அன்சல் மேத்தா* இயக்கிய *ஸ்கேம் 1992*, என்ற ஆவணப்படத் தொடர் இவரும், இவரது கணவர் தெபாசிசு பாசு ஆகிய இருவரும் இணைந்து எழுதிய *தி ஸ்கேம்* புத்தகத்தை அடிப்படையாகக் கொண்டது. இது அக்டோபர் 2020 இல் வெளியிடப்பட்டது. மேலும், தலாலின் கதாபாத்திரத்தில் சிரேயா தன்வந்தரி என்பவர் நடித்திருந்தார்.
# இராமலிங்க ராசு

**பைரராசு ராமலிங்க ராசு** (**Byrraju Ramalinga Raju)** (பிறப்பு 16 செப்டம்பர் 1954) ஓர் இந்திய தொழிலதிபர் ஆவார். இவர் சத்யம் கம்ப்யூட்டர் சர்வீசஸ் லிட். நிறுவனத்தின் நிறுவனரும் மற்றும் 1987 முதல் 2009 வரை அதன் தலைவராகவும் தலைமை நிர்வாக அதிகாரியாகவும் பணியாற்றினார். நிறுவனத்திடமிருந்து ₹5040 கோடிகள் (தோராயமாக 1 பில்லியன் அமெரிக்க டாலர்கள்) இல்லாத ரொக்கம் மற்றும் வங்கி இருப்புகள் உட்பட ₹7,136 கோடி (தோராயமாக US$1.5 பில்லியன்) கையாடல் செய்ததாக ஒப்புக்கொண்டதைத் தொடர்ந்து ராசு பதவி விலகினார். 2015 ஆம் ஆண்டில், சத்யம் கம்ப்யூட்டர்ஸின் வீழ்ச்சிக்கு வழிவகுத்த பெறுநிறுவன மோசடியில் இவர் குற்றவாளியாவார்.
# சந்தியா ராசு

**பைரராசு சந்தியா ராசு** (*Byrraju Sandhya Raju*) (பிறப்பு சந்தியா ) இந்திய குச்சிப்புடி நடனக் கலைஞரும் மற்றும் நடிகையுமாவார். இவர் தேசிய திரைப்பட விருது பெற்றவர்.
# சந்தியா ராசு

## ஆரம்ப கால வாழ்க்கை

சந்தியா, தனது ஆரம்பக் கல்வியை கிருஷ்ணமூர்த்தி அறக்கட்டளையின் சென்னை *தி ஸ்கூல் கே.எஃப்.ஐ* பள்ளியிலும், சென்னை பால வித்யா மந்திரில் உயர்நிலைக் கல்வியையும் முடித்தார். சென்னை இலயோலாக் கல்லூரியில் சிறிது காலம் படித்து பின்னர் உசுமானியா பல்கலைக்கழகத்தில் உளவியலில் இளங்கலைப் பட்டம் பெற்றார். இவர், வேம்பதி சின்ன சத்யம் அவர்களிடம் தனது பத்து வயதில் குச்சிப்புடி நடனப் பயிற்சியைத் தொடங்கினார். பின்னர் கிசோர் மொசலிகண்டி அவர்களிடமும் பயிற்சி பெற்றார்.
# சந்தியா ராசு

## தொழில்

இவர் 2013 ஆம் ஆண்டு வெளியான *யாதோன் கி பாரத்* என்ற இந்திக் குறும்படத்தின் மூலம் நடிப்பில் அறிமுகமானார். பின்னர், 2017இல் *கேர்ஃபுல்* என்ற படத்தின் மூலம் மலையாளத் திரைப்படத்துறையில் அறிமுகமானார். இது பன்னாட்டு நடன நாள் அன்று வெளியான *நாட்டியம்* (2016) என்ற குறும்படம் வெளியான சிறிது காலத்திலேயே வந்தது. ராம்கோ நிறுவனத் தலைவர் பி.ஆர்.வெங்கட்ராம ராசாவின் மூத்த மகனான இவர், தொழிலதிபர் ராமலிங்க ராசுவின் மகன் ராமராசுவை மணந்தார். இவர் தனது குருவின் குச்சிப்புடியை வளர்த்தெடுக்க 'நிசிரிங்கலா நடன அகாதமி'யை நிறுவினார். தற்போது இவர் ராம்கோ குழுமத்தின் ஒரு அங்கமான *சந்தியா ஸ்பின்னிங் மில்ஸின்* நிர்வாக இயக்குநராகவும் உள்ளார்.  
நாட்டியம் என்ற படத்தின் மூலம் தெலுங்கு திரையுலகில் அறிமுகமானார். இந்தப் படம் பல்வேறு நடன வடிவங்களைச் சுற்றி நடக்கும் காதல் நாடகமாக எடுக்கபட்டது.
# காதேஷ் சண்டை

எகிப்திய வீரர்கள் அடிக்கும் காட்சி, கிமு 1274]]
1279ல் இரண்டாம் ராமேசஸ் காலத்திய புது எகிப்து இராச்சியம் (பச்சை) மற்றும் இட்டைட்டு பேரரசு (சிவப்பு)]]  
**காதேஷ் சண்டை** (*Battle of Kadesh*), புது எகிப்து இராச்சியத்தின் பார்வோன் இரண்டாம் ராமேசஸ் மற்றும் இட்டைட்டு பேரரசர் இரண்டாம் மூவாதாலிக்கும், கிமு 1274ல் a, தற்கால சிரியாவில் உள்ள பண்டைய காதேஷ் நகரத்தில் நடைபெற்றது.இப்போரில் இட்டைட்டுப் பேரரசினர் தோற்றனர். போரில் தோற்ற, சிறைபிடிக்கப்பட்டவர்களில் சாசூ மக்களும் அடங்குவர். இப்போரில் 5,000 முதல் 6,000 வரையிலான தேர்கள் ஈடுபடுத்தப்பட்டது.. இப்போர் முடிவின்றி இருதரப்பினரும் சமாதன உடன்படிக்கை செய்து கொண்டனர். இப்போர் தொடர்பான காட்சிகள், அபு சிம்பெல் கோயில் வளாகத்தின் கல்வெட்டில் செதுக்கப்பட்டுள்ளது.
# காதேஷ் சண்டை

## பின்னணி

எகிப்தின் இரண்டாம் இடைநிலைக் காலத்தில் எகிப்தியர் அல்லாத பிலிஸ்திய ஐக்சோஸ் இனத் தலைவர் சாலிதிஸ் கிமு 1550ல் எகிப்தில் 15ம் வம்சத்தை நிறுவினார். எகிப்திய 17ம் வம்ச பார்வோன் முதலாம் அக்மோஸ் வெளிநாட்டு ஐக்சோஸ் வம்சத்தவர்களை வென்று கீழ் எகிப்தை மேல் எகிப்துடன் ஒன்றிணைத்தார். அது முதல் எகிப்தியர்கள் எல்லையை விரிவாக்க, மத்திய கிழக்கு அரசுகளுடன் சண்டையிட்டனர்.
# சோலோ மரிடுவேனா

**ராமரியோ சோலோ ராமிரெஸ்** (Ramario Xolo Ramirez, சூன் 9, 2001) என்பவர் **சோலோ மரிடுவேனா** என்று அழைக்கப்படும் அமெரிக்க நாட்டு நடிகர் ஆவார். இவர் நெற்ஃபிளிக்சு அதிரடித் தொடரான கோப்ரா கை (2018-தற்போது) மற்றும் டிசி காமிக்ஸ் திரைப்படமான புளூ பீட்டில் (2023) ஆகியவற்றில் நடித்துள்ளார்.
# சோலோ மரிடுவேனா

## ஆரம்ப கால வாழ்க்கை

இவர் சூன் 9, 2001 ஆம் ஆண்டில் கலிபோர்னியாவில் லாஸ் ஏஞ்சல்ஸில் பிறந்தார். இவர் மெக்சிகன், கியூபன் மற்றும் ஈக்வடார் வம்சாவளியைச் சேர்ந்தவர். இவருக்கு நான்கு சகோதரிகள் உள்ளனர். இவரது முதல் பெயர் ராமரியோ மற்றும் மரியோ என்பது இவரது தாய்வழி மாமாக்களின் பெயர்கள் ஆகும்.
# சோலோ மரிடுவேனா

## தொழில்

இவர் ஆரம்பகாலங்களில் மாடலிங் தொழில் செய்துவந்தார், பின்னர் 2018 ஆம் ஆண்டு வெளியான 'கோப்ரா கை' என்ற நெற்ஃபிளிக்சு தொடரில் மிகுவல் டயஸின் என்ற முக்கியக் கதாபாத்திரத்தில் நடிக்கத் தொடங்கியபோது இவருக்கு 16 வயது.  
இவர் 2023 ஆம் ஆண்டு வெளியான புளூ பீட்டில் என்ற படத்தில் லத்தீன் மீநாயகன் புளூ பீட்டில் பாத்திரத்தில் நடித்தார்.
ஆகத்து 18, 2023 அன்று, "ஆன் மை வே" என்ற தலைப்பில் மாரிடுவேனா தனது முதல் தனிப்பாடலை வெளியிட்டார்.
# அமெரிக்க பார்வையளவையியல் அகாதமி

**அமெரிக்க பார்வையளவையியல் அகாதமி** (*American Academy of Optometry*) அமெரிக்காவின் புளோரிடாவிலுள்ள ஒர்லாண்டோவை தளமாகக் கொண்ட பார்வையளவையியலாளர்கள் அமைப்பாகும். ஆராய்ச்சி மற்றும் அறிவைப் பரப்புதல் ஆகிய இரண்டையும் ஊக்குவிப்பதன் மூலம் பார்வையளவையியல் நடைமுறையில் சிறந்து விளங்குவதைத் தக்கவைத்து மேம்படுத்துவதே இந்த அகாதமியின் குறிக்கோளாகும்.  
அமெரிக்க பார்வையளவையியல் அகாதமி ஆண்டுதோறும் கூட்டத்தை நடத்துகிறது. மாதாந்திர அறிவியல் இதழையும் வெளியிடுகிறது. தேசிய அளவில் போட்டி மானியங்கள், உதவித்தொகைகள் மற்றும் பிற நிதி வாய்ப்புகளை உள்ளடக்கிய செயல்முறையின் மூலம் பார்வையளவையியலாளர்களுக்கு நற்சான்றிதழ்கள் மற்றும் நிலை அறிக்கைகளை அகாதமி வெளியிடுகிறது.
# சங்குப்பிட்டி

<templatestyles src="Module:Infobox/styles.css"></templatestyles>
**சங்குப்பிட்டி** என்பது இலங்கையில் வட மாகாணத்தின் கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது பூநகரி பிரதேச செயலாளர் பிரிவில் அமைந்துள்ளது. இது பூநகரிக்கு வடக்கே சுமார் 8 கிலோமீட்டர் தூரத்தில் அமைந்துள்ளது. யாழ்ப்பாணக் குடாநாட்டைத் தலைநிலத்துடன் இணைக்கும் சங்குப்பிட்டிப் பாலத்தின் தெற்கு எல்லையாக இது அமைந்துள்ளது.
# ஈடித் கிராஸ்மன்

**ஈடித் மரியன் கிராஸ்மன்** (*Edith Grossman*, 22, மார்ச், 1936 - 4, செப்டம்பர், 2023) என்பவர் ஒரு அமெரிக்க இலக்கிய மொழிபெயர்ப்பாளர் ஆவார். இவர் லத்தீன் அமெரிக்க மற்றும் எசுபானிய இலக்கியங்களை ஆங்கிலத்தில் மொழிபெயர்த்ததற்காக அறியப்படுகிறார். இவர் நோபல் பரிசு பெற்ற மாரியோ பார்க்காசு யோசா, நோபல் பரிசு பெற்ற கபிரியேல் கார்சியா மார்க்கேஸ், மைரா மான்டெரோ , அகஸ்டோ மான்டெரோசோ, ஜெய்ம் மன்ரிக், ஜூலியன் டி சியோஸ், அல்வாரோ மிகெல் தே செர்வாந்தேஸ் ஆகியோரின் படைப்புகளை மொழிபெயர்த்துள்ளார். இவர் மொழிபெயர்ப்பிற்கான PEN/Ralph Manheim பதக்கம் மற்றும் மொழிபெயர்ப்புக்கான 2022 Thornton Wilder பரிசு ஆகியவற்றைப் பெற்றவர்.
# ஈடித் கிராஸ்மன்

## வாழ்க்கை

அமெரிக்காவின் பென்சில்வேனியாவின் பிலடெல்பியாவில் பிறந்த எடித் மரியன் டோர்ஃப், கிராஸ்மன் பிற்காலத்தில் நியூயார்க் நகரில் வாழ்ந்தார். அதன் பிறகு கிராஸ்மன் தனது பணியின் கவனத்தை கற்பித்தல், திறனாய்வு போன்றவற்றிலிருந்து மொழிபெயர்ப்புக்குத் திருப்பினார். அதன்படி 1990 இல், முழுநேரமும் மொழிபெயர்ப்பு பணியில் தனது கவனத்தைச் செலுத்த கற்பித்தல் பணியைக் கைவிட்டார்.  
கிராஸ்மன் அவரது நண்பர்களிடையே "எடி" என்று அறியப்பட்டார்.
# ஈடித் கிராஸ்மன்

## தேர்ந்தெடுக்கப்பட்ட மொழிபெயர்ப்புகள்

40 ஆண்டுகளுக்கும் மேலாக, கிராஸ்மன் சுமார் 60 புத்தகங்களை எசுபானிய மொழியிலிருந்து மொழிபெயர்த்தார்.  
மிகெல் தே செர்வாந்தேஸ் :
- *டான் குய்க்ஸோட்*, Ecco/Harper Collins, 2003. .
- *Exemplary Novels*, Yale University Press, 2016. .  
கபிரியேல் கார்சியா மார்க்கேஸ்:
- *Love in the Time of Cholera*, Knopf, 1988. .
- *The General in His Labyrinth*, Penguin, 1991. .
- *Strange Pilgrims*, Knopf, 1993. .
- *Of Love and Other Demons*, Knopf, 1995. .
- *News of a Kidnapping*, Knopf, 1997. .
- *Living to Tell the Tale*, Jonathan Cape, 2003. .
- *Memories of My Melancholy Whores*, Vintage, 2005. .  
மாரியோ பார்க்காசு யோசா:
- *Death in the Andes*, Farrar, Straus and Giroux, 1996. .
- *The Notebooks of Don Rigoberto*, Farrar, Straus and Giroux, 1998. .
- *The Feast of the Goat*, Picador, 2001. .
- *The Bad Girl*, Farrar, Straus and Giroux, 2007. .
- *In Praise of Reading and Fiction: The Nobel Lecture*, Farrar, Straus and Giroux, 2011. .
- *Dream of the Celt*, Farrar, Straus and Giroux, 2012. .
- *The Discreet Hero*, Farrar, Straus and Giroux, 2015. .
- *The Neighborhood*, Farrar, Straus and Giroux, 2018. .  
ஏரியல் டோர்ஃப்மேன்:
- *Last Waltz in Santiago and Other Poems of Exile and Disappearance*, Penguin, 1988. .
- *In Case of Fire in a Foreign Land: New and Collected Poems from Two Languages*, Duke University Press, 2002. .  
மைரா மான்டெரோ:
- *In the Palm of Darkness*, HarperCollins, 1997. .
- *The Messenger: A Novel*, Harper Perennial, 2000. .
- *The Last Night I Spent With You*, HarperCollins, 2000. .
- *The Red of His Shadow*, HarperCollins, 2001. .
- *Dancing to "Almendra": A Novel*, Farrar, Straus and Giroux, 2007. .
- *Captain of the Sleepers: A Novel*, Picador, 2007. .  
அல்வாரோ முடிஸ்:
- *The Adventures of Maqroll: Four Novellas*, HarperCollins, 1995. .
- *The Adventures and Misadventures of Maqroll*, NYRB Classics, 2002. .  
பிற மொழிபெயர்ப்புகள்:  
- José Luis Llovio-Menéndez, *Insider: My Hidden Life as a Revolutionary in Cuba*, Bantam Books, 1988. .
- Augusto Monterroso, *Complete Works & Other Stories*, University of Texas Press, 1995. .
- Julián Ríos, *Loves That Bind*, Knopf, 1998. .
- Eliseo Alberto, *Caracol Beach: A Novel*, Vintage, 2001. .
- Julián Ríos, *Monstruary*, Knopf, 2001. .
- Pablo Bachelet, *Gustavo Cisneros: The Pioneer*, Planeta, 2004. .
- Carmen Laforet, *Nada: A Novel*, The Modern Library, 2007. .
- *The Golden Age: Poems of the Spanish Renaissance*, W. W. Norton, 2007. .
- Antonio Muñoz Molina, *A Manuscript of Ashes*, Houghton Mifflin Harcourt, 2008. .
- Luis de Góngora, *The Solitudes*, Penguin, 2011. .
- Carlos Rojas Vila, *The Ingenious Gentleman and Poet Federico Garcia Lorca Ascends to Hell*, Yale University Press, 2013. .
- Sor Juana Inés de la Cruz, *Selected Works*, W. W. Norton, 2016. .
- Carlos Rojas Vila|Carlos Rojas, *The Valley of the Fallen*, Yale University Press, 2018. .  
கட்டுரை:
- *Why Translation Matters*, Yale University Press, 2010. .
# அர்பஜன் சிங் சீமா

**அர்பஜன் சிங் சீமா** (Harbhajan Singh Cheema) ஒரு இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார். சீமா உத்தம் சிங் நகர் மாவட்டத்தில் உள்ள காஷிபூர் தொகுதியில் இருந்து உத்தரகாண்ட் சட்டமன்றத்திற்குத் தேர்ந்தெடுக்கப்பட்ட ஒரு சட்டமன்ற உறுப்பினர் ஆவார்.
# விஜயன் பிள்ளை

**என். விஜயன் பிள்ளை** (*N. Vijayan Pillai*) (2 ஏப்ரல் 1951 – 8 மார்ச்சு 2020) ஒரு இந்திய அரசியல்வாதியும் மற்றும் 14-ஆவது கேரள சட்டமன்றத்திற்கு சவறை தொகுதியில் இருந்து தேர்ந்தெடுக்கப்பட்ட சட்டமனற் உறுப்பினரும் ஆவார். இவர் தனது அரசியல் வாழ்க்கையை 1979 ஆம் ஆண்டு ஊராட்சி உறுப்பினராகத் தொடங்கினார். இவர் 20 ஆண்டுகளுக்கு இப்பதவியில் தொடர்ந்தார். 2000 முதல் 2005 ஆம் ஆண்டு வரை இவர் கொல்லம் மாவட்ட ஊராட்சியின் உறுப்பினராகப் பணியாற்றினார்.  
இவர் 1951-ஆம் ஆண்டில் புரட்சிகர சோசலிசக் கட்சியின் மூத்த தலைவர் V. நாராயணன் பிள்ளை, மற்றும் பவானி அம்மா ஆகியோருக்கு மகனாகப் பிறந்தார் இந்தியப் பொதுவுடைமைக் கட்சி (மார்க்சி்ஸ்ட்) உறுப்பினராக இருந்த விஜயன் பிள்ளை, சட்டப் பேரவைத் தேர்தலில் அப்போதைய சட்டமன்ற உறுப்பினராக இருந்த ஷிபு பேபி ஜானை எதிர்த்துப் போட்டியிட்டு, சவறை தொகுதி வரலாற்றில் மாபெரும் வெற்றியைப் பெற்றார். விஜயன் பிள்ளை சவறை சமுதாயத்தில் தனது சமூக சேவைக்காகவும், அவரது நலத்திட்டங்களுக்காகவும் அறியப்பட்டார். இவரது மகன் சுஜித் விஜயன் பிள்ளை கேரளாவின் சவரா தொகுதியில் இருந்து கேரள சட்டமன்றத்தின் தற்போதைய உறுப்பினராக உள்ளார்.  
இளைஞர்களுக்கு வேலைவாய்ப்பைக் கொண்டு வருவதற்கு இப்பகுதியில் ஒரு முக்கியத் தலைவராக இருந்த அவர், தன்னார்வ தொண்டு நிறுவனங்கள் மற்றும் ஆளும் எல்.டி.எஃப் அரசாங்கக் கொள்கைகளின் உதவியுடன் சாவரா தொகுதியின் சமூக முன்னேற்றத்தை அடைய எப்போதும் பாடுபட்டார். திறன் அடிப்படையிலான திட்டங்களுடன் இளைஞர்களை ஈடுபடுத்துவதன் மூலம் வேலையில்லாத் திண்டாட்டத்தைக் குறைப்பதில் இவர் ஆர்வமாக இருந்தார்,
# விஜயன் பிள்ளை

## இறப்பு

இவர் 2020-ஆம் ஆண்டு மார்ச்சு 8 ஆம் நாள் உடல்நலக் குறைவு காரணமாக கொச்சி ஏஸ்டர் மெட்சிட்டி மருத்துவமனையில் இறந்தார். இவரது இறுதிச் சடங்கு 9 மார்ச்சு 2020 அன்று தனது சொந்த ஊரான கொல்லத்தில் நடைபெற்றது.
# அமித் மகதோ

**அமித் மகதோ** (*Amit Mahto*) ஒரு இந்திய அரசியல்வாதியும் சில்லியிலிருந்து ஜார்கண்ட் சட்டமன்ற உறுப்பினரும் ஆவார். இவர் 2014-ஆம் ஆண்டில் சட்டமன்றத் தேர்தலில் வெற்றி பெற்றார். இவர் ஜார்கண்ட் முக்தி மோர்ச்சாவின் உறுப்பினராக இருந்ததோடு ஜார்க்கண்ட் அரசியல் கட்சியில் இளைஞர்களின் முகமாகக் கருதப்பட்டார். சில்லியைச் சேர்ந்த முன்னாள் ஜார்க்கண்ட் சட்டமன்ற உறுப்பினர் அமித் மகதோ கட்சியில் இருந்து விலகினார். கட்சித் தலைமை ஜார்க்கண்டின் உள்ளூர் காதியானி மக்களின் நலனில் சமரசம் செய்வதாகவும், குற்றம் சாட்டினார். 6 ஏப்ரல் 2022 அன்று புதிய அரசியல் கட்சியான கதியானி ஜார்கண்டி கட்சியை உருவாக்குவதாகவும் அறிவித்தார்.
# அமித் மகதோ

## தொடக்க கால வாழ்க்கை

சிறுவயதிலிருந்தே இவர் கல்வியில் நிபுணத்துவம் பெற்றிருந்தார். இவர் இராஞ்சி, மெஸ்ராவில் உள்ள பிர்லா தொழில்நுட்ப நிறுவனத்தில் இளங்கலைப் பொறியியல் (கட்டுமானவியல்) படிப்பினை முடித்தார்.
# அமித் மகதோ

## புரட்சியாளர்

பள்ளி நாட்களில் இவர் பிராந்தியத்தின் நன்கு அறியப்பட்ட சுதந்திரப் போராட்ட வீரர் பினோத் பிகாரி மகதோ மற்றும் நிர்மல் மகதோ ஆகியோரின் செல்வாக்கிற்கு உட்பட்டார். பினோத் பிகாரி மகதோ இவருக்கு தீட்சை அளித்து சுதந்திரப் போராட்டத்தை நோக்கி உந்துவித்தார்.
# பாரதிய நீதி விதித்தொகுப்பு

**பாரதிய நீதி விதித்தொகுப்பு (*Bharatiya Nyaya Sanhita*)** என்பது இந்தியக் குடியரசின் குற்றவியல் சட்ட விதித்தொகுப்பு ஆகும். இது ஒரு அடிப்படை சட்டமாகும்.
# பாரதிய நீதி விதித்தொகுப்பு

## பின்னணி மற்றும் காலக்கோடு

2023 ஆகத்து 11 அன்று, உள்துறை அமைச்சர் அமித் ஷா *பாரதிய நீதி விதித்தொகுப்பு, 2023*ஐ மக்களவையில் அறிமுகப்படுத்தினார்.  
2023 திசம்பர் 12 அன்று, பாரதிய நீதி விதித்தொகுப்பு மசோதா, 2023 திரும்பப் பெறப்பட்டது.  
2023 திசம்பர் 12 அன்று *பாரதிய நீதி (இரண்டாம்) விதித்தொகுப்பு மசோதா, 2023* மக்களவையில் அறிமுகப்படுத்தப்பட்டது.  
2023 திசம்பர் 20 அன்று பாரதிய நீதி (இரண்டாம்) விதித்தொகுப்பு மசோதா, 2023 மக்களவையில் நிறைவேற்றப்பட்டது.  
2023 திசம்பர் 21 அன்று பாரதிய நீதி (இரண்டாம்) விதித்தொகுப்பு மசோதா, 2023, மாநிலங்களவையில் நிறைவேற்றப்பட்டது.  
2023 திசம்பர் 25 அன்று, பாரதிய நீதி (இரண்டாம்) விதித்தொகுப்பு மசோதா, 2023 இந்தியக் குடியரசுத் தலைவரின் ஒப்புதலைப் பெற்றது.
# பாரதிய நீதி விதித்தொகுப்பு

## பின்னணி மற்றும் காலக்கோடு

### மாற்றங்கள்

பாரதிய நீதி விதித்தொகுப்பு மசோதா, 2023-இன் ஆதரவாளர்களால் இந்திய சட்ட அமைப்புக்கு கொண்டு வரப்பட்ட சில அம்சங்கள் பின்வருமாறு:  
இருபது புதிய குற்றங்கள் சேர்க்கப்பட்டுள்ளன. ரத்து செய்யப்பட்ட இந்திய தண்டனைச் சட்டத்தில் 19 பிரிவுகள் தவிர்க்கப்பட்டுள்ளன. 33 குற்றங்களுக்கு சிறைத்தண்டனையும் மற்றும் 83 குற்றங்களுக்கு அபராதமும் அதிகரிக்கப்பட்டுள்ளன. 23 குற்றங்களுக்கு குறைந்தபட்ச தண்டனை கட்டாயமாக்கப்பட்டுள்ளன. ஆறு குற்றங்களுக்கு *சமூக சேவைக்கான* தண்டனை அறிமுகப்படுத்தப்பட்டுள்ளன.  
- **உடலுக்கு எதிரான குற்றங்கள்**: பாரதிய நீதி விதித்தொகுப்பு கொலை, தற்கொலைக்குத் தூண்டுதல், தாக்குதல் மற்றும் கடுமையான காயம் ஆகிய இந்திய தண்டனைச் சட்டப் பிரிவுகளைத் தக்க வைத்துக் கொண்டுள்ளது. திட்டமிட்ட குற்றம், பயங்கரவாதம், கொலை அல்லது சில காரணங்களுக்காக ஒரு குழுவிற்கு கடுமையான காயத்தை ஏற்படுத்துதல் போன்ற புதிய குற்றங்களை இது சேர்க்கிறது.
- **பெண்களுக்கு எதிரான பாலியல் வன்முறை**: கற்பழிப்பு, அத்துமீறல், பின்தொடர்தல் மற்றும் ஒரு பெண்ணின் அடக்கத்தை சீர்குலைத்தல் ஆகியவற்றில் இந்திய தண்டனைச் சட்டப் பிரிவுகளை பாரதிய நீதி விதித்தொகுப்பு பராமரிக்கிறது. கூட்டுக் கற்பழிப்பு வழக்கில் பாதிக்கப்பட்ட பெண்ணை வயதுவந்தவராக வகைப்படுத்துவதற்கான வரம்பு 16-லிருந்து 18-ஆக உயர்த்தப்பட்டுள்ளது.
- **சொத்துக்கு எதிரான குற்றங்கள்**: திருட்டு, கொள்ளை, கன்னக் கொள்ளை, மோசடி ஆகியவற்றில் இந்திய தண்டனைச் சட்டத்தின் பிரிவுகளை பாரதிய நீதி விதித்தொகுப்பு பராமரிக்கிறது. இது *சைபர் குற்றம்* மற்றும் *நிதி மோசடி* போன்ற புதிய குற்றங்களை சேர்க்கிறது.
- **தேசத்திற்கு எதிரான குற்றங்கள்**: பாரதிய நீதி விதித்தொகுப்பு தேசத்துரோகத்தை ஒரு குற்றமாக நீக்குகிறது. மாறாக, இந்தியாவின் *இறையாண்மை, ஒற்றுமை மற்றும் ஒருமைப்பாட்டுக்கு ஆபத்தை விளைவிக்கும் செயல்களுக்கு* ஒரு புதிய குற்றம் உள்ளது.
- **பொதுமக்களுக்கு எதிரான குற்றங்கள்**: சுற்றுச்சூழல் மாசுபாடு மற்றும் மனித கடத்தல் போன்ற புதிய குற்றங்களை பாரதிய நீதி விதித்தொகுப்பு சேர்க்கிறது.
# பாரதிய நீதி விதித்தொகுப்பு

## அமைப்பு

பாரதிய நீதி விதித்தொகுப்பு 358 பத்திகளைக் கொண்ட 20 அத்தியாயங்களாகப் பிரிக்கப்பட்டுள்ளது. சட்டத்தின் அமைப்பு இந்திய தண்டனைச் சட்டத்தைப் போன்றது. விதித்தொகுப்பின் சுருக்கம் பின்வருமாறு.  
**பாரதிய நீதி விதித்தொகுப்பு, 2023**  
| 1 | 1 - 3 | ஆரம்பநிலை |  |
| --- | --- | --- | --- |
| 2 | 4 - 13 | தண்டனைகளைப் பற்றி |  |
| 3 | 14 - 44 | பொதுவான விலக்கல்கள்
*தனியார் பாதுகாப்பு உரிமை (பிரிவுகள் 34 முதல் 44 வரை)* |  |
| 4 | 45 - 62 | தூண்டுதல், குற்றச் சதி, முயற்சி |  |
| 5 | 63 - 97 | பெண்கள் மற்றும் குழந்தைகளுக்கு எதிரான குற்றங்கள்  
* *பாலியல் குற்றங்கள் (63 முதல் 72 வரை)*
* *பெண்களுக்கு எதிரான குற்றவியல் வலிமை மற்றும் வன்முறை (73 முதல் 78 வரை)*
* *திருமணம் தொடர்பான குற்றங்கள் (79 முதல் 85 வரை)*
* *கருச்சிதைவு முதலியன (86 முதல் 97 வரை)* |  |
| 6 | 98 - 144 | மனித உடலுக்கு எதிரான குற்றங்கள்
* *வாழ்க்கையை பாதிக்கும் குற்றங்கள் (98 முதல் 111 வரை)*
* *காயங்கள் போன்றவை (112 முதல் 125 வரை)*
* *குற்றவியல் வலிமை மற்றும் தாக்குதல் (126 முதல் 134 வரை)*
* *கடத்தல், ஆள் கடத்தல், அடிமைத்தனம் மற்றும் கட்டாய உழைப்பு (135 முதல் 144 வரை)* |  |
| 7 | 145 - 156 | நாட்டுக்கு எதிரான குற்றங்கள் |  |
| 8 | 157 - 166 | இராணுவம், கடற்படை மற்றும் விமானப்படை தொடர்பான குற்றங்கள் |  |
| 9 | 167 - 175 | தேர்தல் தொடர்பான குற்றங்கள் |  |
| 10 | 176 - 186 | நாணயங்கள், வங்கி நோட்டுகள், கரன்சி நோட்டுகள் மற்றும் அரசாங்க முத்திரைகள் தொடர்பான குற்றங்கள் |  |
| 11 | 187 - 195 | பொது அமைதிக்கு எதிரான குற்றங்கள் |  |
| 12 | 196 - 203 | பொது ஊழியர்களால் அல்லது அவர்களுடன் தொடர்புடைய குற்றங்கள் |  |
| 13 | 204 - 224 | பொது ஊழியர்களின் சட்டப்பூர்வ அதிகாரத்தை அவமதித்தல் |  |
| 14 | 225 - 267 | பொது நீதிக்கு எதிரான தவறான சான்றுகள் மற்றும் குற்றங்கள் |  |
| 15 | 268 - 295 | பொது சுகாதாரம், பாதுகாப்பு, நம்பிக்கை, கண்ணியம் மற்றும் ஒழுக்கத்தை பாதிக்கும் குற்றங்கள் |  |
| 16 | 296 - 300 | மதம் தொடர்பான குற்றங்கள் |  |
| 17 | 301 - 332 | சொத்துக்கு எதிரான குற்றங்கள்  
* *திருட்டு (301 - 305)*
* *மிரட்டி பணம் பறித்தல் (306)*
* *கொள்ளை மற்றும் மோசடி (307 - 311)*
* *குற்றவியல் துஷ்பிரயோகம் (312 - 313)*
* *குற்றவியல் நம்பிக்கை மீறல் (314)*
* *திருடப்பட்ட சொத்துகளைப் பெறுதல் (315)*
* *மோசடி (316 - 317)*
* *அடிப்படைச் செயல்கள் மற்றும் சொத்தை அகற்றுதல் (318 - 321)*
* *குறும்பு (322 - 326)*
* *குற்றவியல் அத்துமீறல் (326 - 332)* |  |
| 18 | 333 - 348 | ஆவணங்கள் மற்றும் சொத்து அடையாளங்கள் தொடர்பான குற்றங்கள்  
* *ஆவணங்கள் (333 - 343)*
* *சொத்து அடையாளங்கள் (344 - 348)* |  |
| 19 | 349 - 356 | குற்றவியல் மிரட்டல், அவமதிப்பு, துன்புறுத்தல், அவதூறு போன்றவை  
* *மிரட்டல், அவமானப்படுத்துதல், துன்புறுத்தல் (349 - 353)*
* *அவதூறு (354)*
* *ஆதரவற்ற நபரின் தேவைகளைப் பூர்த்தி செய்வதற்கும் வழங்குவதற்கும் ஒப்பந்தத்தை மீறுதல் (355)*
* *திரும்பப் பெறுதல் மற்றும் விலக்குதல் (356)* | } |
# பாரதிய நீதி விதித்தொகுப்பு

## தீர்வு காணவேண்டிய தொழில்நுட்ப சிக்கல்கள்

தேவையான ஆதாரங்கள் மற்றும் போதுமான காவல் பயிற்சி இல்லாமல், சட்டங்கள் செயல்பட பல மாதங்கள் ஆகும் என்று அதிகாரிகள் மேற்கோள் காட்டி செய்திகள் வெளியாகியுள்ளன. அவற்றின்படி, புதிய சட்டத்தை அமல்படுத்துவது தொடர்பாக காவல் நிலையங்களிலும் நீதிமன்றங்களிலும் குழப்பம் நிலவுவதாக பல காவல்துறை அதிகாரிகளை மேற்கோள்காட்டி அந்தச் செய்திகளில் குறிப்பிடப்பட்டுள்ளது. மூத்த அரசு அதிகாரிகளை மேற்கோள் காட்டி, இந்தச் சட்டங்கள் மாநிலங்கள் மற்றும் யூனியன் பிரதேசங்களில் ஒரே நேரத்தில் அமல்படுத்தப்பட வேண்டும் என்றும் வெவ்வேறு தேதிகள் இருக்க முடியாது என்றும் செய்திகள் தெரிவிக்கின்றன.  
திசம்பர் 25-ஆம் தேதி அறிவிக்கையானது, அதிகாரப்பூர்வ அரசிதழில் அறிவிப்பு மூலம் மத்திய அரசு நிர்ணயம் செய்யும் தேதியில் விதிகள் நடைமுறைக்கு வரும் என்று கூறினாலும், தற்போது நாடு முழுவதும் உள்ள 95% காவல் நிலையங்களால் பயன்படுத்தப்பட்டுவரும் கணினி மென்பொருளில் மாற்றங்கள் உட்பட பல தொழில்நுட்ப சிக்கல்களால் புதிய விதிகளை அமல்படுத்துவது எளிதானது அல்ல என தெரிகிறது.  
இதற்கிடையே, 2023 டிசம்பரில் பாராளுமன்றத்தால் நிறைவேற்றப்பட்ட மூன்று குற்றவியல் சட்டங்களை நடைமுறைப்படுத்துவதற்கான தேதி இவ்வாண்டு ஜனவரி 26 ஆம் தேதிக்கு முன்னர் அறிவிக்கப்படும் என்று மூத்த அரசாங்க அதிகாரி தெரிவித்ததாக பத்திரிக்கைச் செய்திகள் வெளியாகியுள்ளன. இச்சட்டங்களை நாடு முழுவதும் செயல்படுத்தப்படுவதற்கு ஒன்பது மாதங்கள் முதல் ஒரு வருடம் வரை ஆகலாம் என்றும், அடுத்த இரண்டு மாதங்களில் அகமதாபாத்தில் ஒரு பைலட் திட்டம் தொடங்கப்படும் என்றும், அடுத்த ஓராண்டுக்குள் இணைப்பு சிக்கல் உள்ள சில பகுதிகளைத் தவிர, நாட்டிலுள்ள 90% பகுதிகள் புதிய சட்டங்களின் வரம்புக்குள் கொண்டுவரப்படும் என்றும் அந்த அதிகாரியை குறிப்பிட்டு இச்செய்திகள் தெரிவிக்கின்றன.  
இச்செய்தி மேலும் தெரிவிப்பதாவது, அடுத்த சில மாதங்களில் ஒவ்வொரு மாவட்டத்திற்கும் கூர்நுனிக் கோபுரம் அமைப்பில் பணிபுரியும் காவலர்களுக்கு 3,000 முதன்மை பயிற்சியாளர்கள் பயிற்சி அளிப்பார்கள் என்றும், பயிற்சியை மேற்பார்வையிடும் பணியகம் காவல் ஆராய்ச்சி மற்றும் மேம்பாட்டுப் பணியகத்தின் கீழ் ஒரு பணிக்குழு அமைக்கப்பட்டுள்ளது எனவும், குற்றவியல் நீதி அமைப்பு, தேசிய தானியங்கி கைரேகை அடையாள அமைப்பு, ஒத்திவைப்பு எச்சரிக்கை தொகுதி, குற்றவியல் மற்றும் குற்றவியல் கண்காணிப்பு வலை மற்றும் தொடர்புடைய இதர அமைப்புகள் உள்ளிட்ட குற்றவியல் நீதி அமைப்பின் பிற பிரிவுகளை ஒருங்கிணைக்க தேசிய குற்ற பதிவுகள் பணியகம் ஒருங்கிணைக்கும், என்றும் தெரிகிறது. இந்த சுயாதீன தொகுதிகளின் ஒருங்கிணைப்பு மூன்று குற்றவியல் சட்டங்களுக்கு இணங்க, விரைவான குற்றவியல் நீதி அமைப்பை ஏற்படுத்தும் என்று அதிகாரி கூறினார். பல தளங்களின் ஒருங்கிணைப்பு மற்றும் செயல்படுத்தலைக் காணும் முதல் நிலையமாக சண்டிகர் இருக்கும் என்றும் செய்திகள் தெரிவிக்கின்றன.  
இந்தியாவின் மூன்று புதிய குற்றவியல் சட்டங்கள் 2024 ஜூலை 1 முதல் அமலுக்கு வரும் என்று ஒன்றிய அரசு மூன்று அரசிதழ் அறிவிக்கைகளை வெளியிட்டுள்ளதாக பத்திரிக்கைச் செய்திகள் வெளிவந்துள்ளன. ஆனால் பாரதிய நீதி விதித்தொகுப்பபின் கீழ் மோதி விரைதல் வழக்குகள் தொடர்பான விதியை அது நிறுத்தி வைத்துள்ளதாகவும் செய்திகள் தெரிவிக்கின்றன.
# பாரதிய நீதி விதித்தொகுப்பு

## மேலும் பார்க்கவும்

- பாரதிய குடிமக்கள் பாதுகாப்பு விதித்தொகுப்பு
- பாரதிய அத்தாட்சிச் சட்டம், 2023
# வாட் இப்...? (பருவம் 2)

**வாட் இப்...? (பருவம் 2)** என்பது 2023 ஆம் ஆண்டு வெளியான அமெரிக்க நாட்டு இயங்குபட மீநாயகன் தொலைக்காட்சித் தொடர் ஆகும். இது 2021 ஆம் ஆண்டு வெளியான வாட் இப்...? தொடரின் இரண்டாம் பாகம் ஆகும்.  
இதே பெயரில் உள்ள மார்வெல் காமிக்ஸ் தொடரின் அடிப்படையில், மார்வெல் திரைப் பிரபஞ்சம் படங்களில் இருந்து முக்கிய தருணங்கள் வித்தியாசமாக நடந்தால் என்ன நடக்கும் என்பதைக் காட்டும் மல்டிவர்ஸில் உள்ள மாற்று காலவரிசைகளை ஆராய்கிறது. இந்தப் பருவம் மார்வெல் இசுடியோசு அனிமேஷனால் தயாரிக்கப்பட்டது. ஏ.சி. பிராட்லி தலைமை எழுத்தாளராகப் பணியாற்றினார். மற்றும் பிரையன் ஆண்ட்ரூசு முதன்மையாக இயக்கியுள்ளார்.  
இந்தத் தொடரில் ஜெப்ரி ரைட் என்பவர் வாட்சராக நடித்தார், இவர் தொடரை விவரிக்கிறார், மேலும் பல மார்வெல் திரைப் பிரபஞ்சம் திரைப்பட நடிகர்கள் தங்கள் பாத்திரங்களை மறுபரிசீலனை செய்கிறார்கள். திசம்பர் 2019 இல் பருவத்தின் வளர்ச்சி தொடங்கியது, பிராட்லி மற்றும் ஆண்ட்ரூசு நவம்பர் 2021 இல் திரும்பி வருவதை உறுதிப்படுத்தினர். முதல் பருவத்தின் அனிமேஷனின் தலைவர் இசுடீபன் பிராங்க்கு என்பவர் திசம்பர் 2023 இல் மற்றொரு இயக்குநராக அறிவிக்கப்பட்டது.  
இந்த இரண்டாவது பருவம் திசம்பர் 22, 2023 அன்று டிஸ்னி+ இல் அறிமுகமானது மற்றும் மார்வெல் திரைப் பிரபஞ்சத்தின் ஐந்தாம் கட்டத்தின் ஒரு பகுதியாக, அதன் ஒன்பது அத்தியாயங்கள் ஒவ்வொன்றும் திசம்பர் 30 வரை தினமும் வெளியிடப்பட்டது.